smcproject/ml-wiki-sentences huggingface dataset:
ടാർടെ ടാറ്റിൻ ഫ്രാൻസ് സാധാരണയായി ആപ്പിൾ അല്ലെങ്കിൽ പിയർ ടീ ലോഫ് യുണൈറ്റഡ് കിംഗ്ഡം ഉണക്കമുന്തിരി , സുൽത്താന, , ടീ ടീകേക്ക് യുണൈറ്റഡ് കിംഗ്ഡം ഉണക്കമുന്തിരി , സുൽത്താന, ത്രീ ചോക്ലേറ്റ്സ് കേക്ക് സ്പെയിൻ
മൂന്ന് വ്യത്യസ്ത തരം ചോക്ലേറ്റുകൾ ഉപയോഗിച്ച് നിർമ്മിച്ച കേക്ക്: വൈറ്റ് ചോക്ലേറ്റ് , പാൽ ചോക്ലേറ്റ്, ബ്ലാക്ക് ചോക്ലേറ്റ് തിറാമിസു ഇറ്റലി സവോയാർഡി , എസ്പ്രസ്സോ ടോംപൗസ് നെതർലാൻഡ്സ് ക്രീം, ഐസിങ്ങ് ടോർട്ട അല്ല മോൺഫെറിന മോൺഫെറാറ്റോ , ഇറ്റലി വടക്കുപടിഞ്ഞാറൻ ഇറ്റലിയിലെ മോൺഫറട്ടോ കുന്നുകളുടെ ഒരു കേക്ക്, ഉണങ്ങിയ അത്തിപ്പഴം, ചോക്ലേറ്റ്, മുട്ട, റം എന്നിവ ഉപയോഗിച്ച് നിർമ്മിച്ച ഒരു കേക്ക് ആണിത്.
ടോർട്ട ട്രെ മോണ്ടി ഇറ്റലി (സാൻ മറീനോ) ഹസൽനട്ട് ട്രെസ് ലെഛെസ് കേക്ക് മെക്സിക്കോ കോസ്റ്റാ റിക നിക്കരാഗ്വ ബാഷ്പീകരിക്കപ്പെട്ട പാൽ, കൻഡെൻസ്റ്റ് പാൽ, കട്ടിയുള്ളക്രീം അല്ലെങ്കിൽ പുളിച്ച വെണ്ണ എന്നിവയുമായി കുതിർന്ന കേക്ക് സ്പോഞ്ച് കേക്ക് ടുണിസ് കേക്ക് സ്കോട്ട്ലൻഡ് വടക്കൻ അയർലണ്ട് ചോക്ലേറ്റ്, മാഴ്സിപൻ Træstammer ഡെന്മാർക്ക് യഥാർത്ഥത്തിൽ "wooden-logs".
ട്രെഫെൽമാസ് (ചെറുതുണ്ട്‌ കേക്കുകൾ, കൊക്കോ-പൊടി, പഞ്ചസാര, വെണ്ണ, റം), മാർസിപാൻ, ചോക്ലേറ്റ് സ്വീഡന് പുൽപ്പ്-റോളുകൾ എന്നറിയപ്പെടുന്ന സമാന കേക്ക് ഉണ്ട്.
ഉൽ ബൂവ് മംഗോളിയ ആടിൻറെ കൊഴുപ്പ് കൊണ്ട് നിർമ്മിച്ച ഒരു കേക്ക് അപ്സൈഡ്-ഡൗൺ കേക്ക് യുണൈറ്റഡ് കിംഗ്ഡം A cake that is flipped upside-down before serving.
സാധാരണയായി പഴം ഉപയോഗിച്ച് നിർമ്മിച്ചതാണ്, പ്രത്യേകിച്ച് പൈനാപ്പിൾ .
വിക്ടോറിയ സ്പോഞ്ച് കേക്ക് യുണൈറ്റഡ് കിംഗ്ഡം വിക്ടോറിയ രാജ്ഞിയുടെ പേരിലുള്ള ഒരു കേക്ക്, ഉച്ചകഴിഞ്ഞ് ചായയുടെ കൂടെ സ്പോഞ്ച് കേക്കിന്റെ ഒരു കഷ്ണം ആസ്വദിക്കാൻ അറിയപ്പെട്ടിരുന്നു.
അധിക കൊഴുപ്പ് അടങ്ങിയിട്ടുണ്ടെങ്കിലും "സ്പോഞ്ച് കേക്ക്" എന്ന് വിളിക്കാറുണ്ട്.
ഒരു സാധാരണ വിക്ടോറിയ സ്പോണിംഗിൽ റാസ്ബെറി ജാം, പതം വരുത്തിയ ഇരട്ട ക്രീം അല്ലെങ്കിൽ വാനില ക്രീം എന്നിവ അടങ്ങിയിരിക്കുന്നു.
രണ്ട് സ്പോഞ്ച് കേക്കുകൾക്കിടയിൽ ജാമും ക്രീമും സാൻഡ്വിച്ച് ചെയ്യുന്നു; കേക്കിന്റെ മുകൾഭാഗം ഐസ് ചെയ്തിട്ടില്ല.
ഐസിംഗ് പഞ്ചസാര പൊടി ഉപയോഗിച്ച് ഭാഗികമായി അലങ്കരിച്ചിരിക്കുന്നു.
വിക്ടോറിയ സാൻഡ്വിച്ചിൽ ഒരു വ്യത്യസ്‌തത വനിതാ ഇൻസ്റ്റിറ്റ്യൂട്ട് പ്രചരിപ്പിക്കുന്നു.
റാസ്ബെറി ജാം 'ഫില്ലിങിനോടൊപ്പം ഐസിങ് ഷുഗറിന് പകരം കാസ്റ്റർ പഞ്ചസാര വിതറിയിരിക്കുന്നു.
വിനാർടെട്ട ഐസ് ലാൻഡ് കുഴച്ച മാവ്‌, പ്ലം ജാം എന്നിവയിൽ നിർമ്മിച്ച ഒരു മൾട്ടി-ലേയേർഡ് കേക്ക് വെഡ്ഡിംഗ് കേക്ക് പ്രമാണം:Whitweddingcake.jpg അജ്ഞാതം അത്താഴത്തെത്തുടർന്ന് വിവാഹ സ്വീകരണങ്ങളിൽ വിളമ്പുന്ന ഒരു പരമ്പരാഗത കേക്ക്.
യുകെയിൽ, വിവാഹ കേക്ക് ഒരു വിവാഹ പ്രഭാതഭക്ഷണത്തിൽ വിളമ്പുന്നു, ചടങ്ങിന് ശേഷം ഒരു പങ്കിട്ട ഭക്ഷണം (രാവിലെ ആവശ്യമില്ല).
ആധുനിക പാശ്ചാത്യ സംസ്കാരത്തിൽ, കേക്ക് സാധാരണയായി ഡിസ്പ്ലേയിൽ തന്നെ സ്വീകരണത്തിൽ അതിഥികൾക്ക് വിളമ്പുന്നു.
വെൽഷ് കേക്ക് യുണൈറ്റഡ് കിംഗ്ഡം ( Wales ) ഉണക്കമുന്തിരി ഹൂപ്പി പൈസ് അമേരിക്കൻ ഐക്യനാടുകൾ കൊക്കോ, വാനില വീഞ്ഞ് കേക്ക് കൊളംബിയ വീഞ്ഞ് യൂൾ ലോഗ് ഫ്രാൻസ് ക്രിസ്മസിനോടടുത്ത് വിളമ്പുന്ന പരമ്പരാഗത മധുരപലഹാരം സുഗർ കിർഷ്‌‌ടോർട്ടെ സ്വിറ്റ്സർലൻഡ് നട്ട് - മെറിംഗു , സ്പോഞ്ച് കേക്ക് , ബട്ടർ ക്രീം എന്നിവ ചെറി ബ്രാണ്ടി കിർഷ്‌വാസ്സർ എന്നിവ ഉപയോഗിച്ച് ഹൃദ്യമാക്കുന്നു.
തരംതിരിയ്ക്കാത്തത് Bustrengo Cassava cake Countess (cake) Krantz cake Vanilla slice Ube cake Ul boov (Mongolia) Yema cake അവലംബം
അഗാധമേഖല ഇംഗ്ലീഷ് വിലാസം https://ml.wikipedia.org/wiki/Bathyal_zone പെലാജിക് സോണിലെ അടുക്കുകൾ.
വൻകരത്തട്ടിനും (continental shelf) അത്യഗാധമായ കടൽത്തട്ടിനും (deep -sea floor) ഇടയിലായി സ്ഥിതിചെയ്യുന്ന സമുദ്രപാരിസ്ഥിതിക മേഖലയെ അഗാധമേഖല (Bathyal zone) എന്നു പറയുന്നു.
ഈ മേഖലയുടെ സ്വഭാവനിർണയനത്തിന് ആഴവും പ്രകാശവേധനവും (light penetration) ആണ് കണക്കിലെടുക്കുന്നത്.
പ്രകാശവേധനം ഭൂപ്രകൃതിയുമായും ജൈവികമായ ഘടകങ്ങളുമായും ബന്ധപ്പെട്ടിരിക്കുന്നു.
അഗാധമേഖലയുടെ ഉയർന്ന പരിധി 100-ഉം 300-ഉം മീറ്ററുകൾക്കിടയ്ക്കും താഴ്ന്ന പരിധി 1,000-ഉം 4,000-ഉം മീറ്ററുകൾക്കിടയ്ക്കും സ്ഥിതിചെയ്യുന്നു.
ഈ പരിധിനിർണയം അതതിടത്തെ വൻകരത്തട്ടിന്റെ താഴ്ച, അവിടത്തെ പ്രകാശവേധനം, നീരൊഴുക്ക്, ലവണത , സുതാര്യത മുതലായ ഘടകങ്ങളെ ആശ്രയിച്ചിരിക്കുന്നു.
വൻകരത്തട്ട്
നിതലസ്ഥലാകൃതിയെ (bottom topography) അടിസ്ഥാനപ്പെടുത്തി നോക്കിയാൽ എല്ലാ പ്രധാന സമുദ്രങ്ങളിലെയും അഗാധമേഖല വൻകരച്ചരുവിന്റെ (continental slope) താഴ്ചയ്ക്ക് സമമായിക്കിടക്കുന്നതു കാണാം.
ഇവിടെ വസിക്കുന്ന പ്ലവകങ്ങളെയും (planktons) തരണുകങ്ങളെയും (Nektons) അഗാധമേഖലാപവർതി ജീവികൾ (Bathy pelagic) എന്നു വിളിക്കുന്നു.
നിതലജീവികളാവട്ടെ അഗാധനിതലജീവികൾ (Bathyal benthos) എന്നാണറിയപ്പെടുന്നത്.
ജീവശാസ്ത്രജ്ഞൻമാരും ഭൂവിജ്ഞാനികളും ഉപയോഗിക്കുന്ന ഒരു സംജ്ഞയാണ് അഗാധമേഖല .
ഇത് ജീവശാസ്ത്രത്തിൽ പൊതുജൈവസവിശേഷതകൾ സൂചിപ്പിക്കുവാനായി ഉപയോഗിക്കുമ്പോൾ, ഭൂവിജ്ഞാനീയത്തിൽ ശിലാ സവിശേഷതകൾക്കാണ് ഊന്നൽ കൊടുക്കുന്നത്.
അഗാധമേഖല മിക്കവാറും പ്രകാശരഹിതമാണ് .
ഉഷ്ണമേഖലാപ്രദേശങ്ങളിൽ അനുകൂലമായ കാലാവസ്ഥയിൽ 600 മീ.
താഴ്ചയിൽപോലും നേരിയ പ്രകാശം ഉണ്ടാകാമെങ്കിലും ഉച്ചാക്ഷാംശപ്രദേശങ്ങളിൽ പ്രകാശവേധനം 50 മീ.
അഗാധമേഖലയിൽ പ്രകാശവേധനം ഏറ്റവും കൂടുതലായി കാണപ്പെടുന്നത് ദക്ഷിണായനരേഖയ്ക്കും ഉത്തരായനരേഖയ്ക്കും അടുത്തുകിടക്കുന്ന ചില വരണ്ട പ്രദേശങ്ങളുടെ സമീപത്താണ്.
കാലാവസ്ഥാവ്യതിയാനങ്ങൾക്ക് മിക്കവാറും അതീതമായ ഒരു സമുദ്രഭാഗമാണ് അഗാധമേഖല.
മധ്യ-നീചാക്ഷാംശപ്രദേശങ്ങളിൽ അഗാധമേഖലയിലെ ജലത്തിന്റെ താപനില 15ത്ഥഇ-നും 5ത്ഥഇ-നും ഇടയിലാണ്.
ഉഷ്ണമേഖലയിൽനിന്നും നീരൊഴുക്ക് ലഭിക്കുന്നതിനാൽ ഈ അക്ഷാംശപ്രദേശങ്ങളിലെ വൻകരകളുടെ കിഴക്കേ തീരങ്ങളിൽ, പടിഞ്ഞാറൻ തീരങ്ങളെ അപേക്ഷിച്ച് താപം കൂടിയിരിക്കും.
ഉച്ചാക്ഷാംശപ്രദേശങ്ങളിൽ അഗാധമേഖലയിലെ താപനില 3ത്ഥഇ-നും 1ത്ഥഇ-നും ഇടയിലാണ്.
അഗാധമേഖലയിലെ ലവണതയിൽ വലിയ വ്യതിയാനങ്ങൾ കാണാറില്ല; ഇവിടത്തെ ജലപിണ്ഡങ്ങളുടെ (water masses) സ്വഭാവമനുസരിച്ച് അത് 3.4 ശതമാനത്തിനും 3.6 ശതമാനത്തിനും ഇടയ്ക്ക് വ്യതിചലിക്കുന്നു.
ഫ്യോഡ് നൊർവെ
അഗാധമേഖലയിലെ നീരൊഴുക്കുകൾ മന്ദവും ഭൂവിക്ഷേപാത്മകവും (geostrophic) ആണ്.
മധ്യനീചാക്ഷാംശപ്രദേശങ്ങളിൽ പലയിടത്തും, 1,000 മീ.
താഴ്ചയിലുള്ള ജലം മിക്കവാറും നിശ്ചലമായിരിക്കും.
ഇങ്ങനെയുള്ള ഇടങ്ങളിൽ പ്രാണവായുവും ജീവജാലങ്ങളുടെ ആധിക്യവും കുറയുന്നു.
ഉച്ചാക്ഷാംശപ്രദേശങ്ങളിൽ വൻകരച്ചരിവുകളോടുചേർന്ന് പ്രബലങ്ങളായ പ്രതിപ്രവാഹങ്ങൾ (counter currents) കാണാൻ കഴിയും.
എങ്കിലും ചില ഫ്യോഡ് (fjord) കളിലും ഉപാന്തപ്രദേശങ്ങളിലും പ്രാണവായു നന്നെ കുറയുന്നതും ഹൈഡ്രജൻസൾഫൈഡ് വാതകം ധാരാളമായിക്കാണുന്നതും സാധാരണയാണ്.
കൊക്കോലിഥോഫോറുകൾ
പ്രതിപ്രവാഹങ്ങളുള്ള ഇടങ്ങളിൽ ഈ പ്രവാഹങ്ങൾ ജലോദ്ഗമനത്തെ (upwelling) സഹായിക്കുന്നതിനാൽ ഇവിടങ്ങളിൽ ത്വരിതഗതിയിലുളള ജൈവപ്രക്രിയ നടക്കുന്നു.
ഇത് പ്ളവകങ്ങളുടെ വളർച്ചയ്ക്കു സഹായകമാവുകയാൽ ഈ മേഖലകൾ നല്ല മത്സ്യബന്ധനപ്രദേശങ്ങളാണ്.
നിതലജീവികളുടെ എണ്ണവും വൈവിധ്യവും ആഴം കൂടുന്തോറും കുറയുന്നതായി ചലഞ്ചർ പര്യവേക്ഷണം (Challenger Expedition, 187276) തെളിയിച്ചിട്ടുണ്ട്.
ആവശ്യത്തിന് നീരൊഴുക്കുള്ള പ്രദേശങ്ങളിൽ പ്രധാനമായും അധഃസ്തരത്തിന്റെ സ്വഭാവത്തെ ആശ്രയിച്ചാണ് അഗാധനിതലജീവികൾ കാണപ്പെടുന്നത്.
തുടർച്ചയായി താഴോട്ട് പതിച്ചുകൊണ്ടിരിക്കുന്ന കൊക്കോലിഥോഫോറുകളും (cocolithophore), ഫൊറാമിനിഫെറകളും (foraminifera) നീചാക്ഷാംശപ്രദേശങ്ങളിലെ അഗാധമേഖലകളിലെ അവസാദങ്ങളിൽ (sedi-ments) മുഖ്യ ഘടകമായിത്തീരുന്നു.
അഗാധമേഖലയിൽ സസ്യങ്ങളായി പ്രധാനമായും ജീവാണുക്കളെ മാത്രമേ കാണുകയുള്ളു.
ചിലേടങ്ങളിൽ അള്ളിപ്പിടിച്ചുപടരുന്ന പായലുകൾ കാണാറുണ്ടെങ്കിലും അവയുടെ ഉപാപചയത്തെ (metabolism) കുറിച്ചുള്ള വിജ്ഞാനം പരിമിതമാണ്.
അഗാധമേഖലയിലെ അവസാദങ്ങൾ
അഗാധമേഖലയിലെ അവസാദങ്ങളെ മൂന്നു വിഭാഗങ്ങളിൽ പെടുത്താം.
സിന്ധുപങ്കം
(Ooze)
ഇതിന്റെ ഉത്പാദനത്തെ സഹായിക്കുന്നത് തുടർച്ചയായി താഴോട്ട് പതിച്ചുകൊണ്ടിരിക്കുന്ന കൊക്കോലിഥോഫോറുകളുടെയും മറ്റു പ്ലവകങ്ങളുടെയും കവചങ്ങളാണ്.
സ്വയം നിർമിതാവസാദങ്ങൾ
(Authigenice sediments)
സമുദ്രജലവും കടൽത്തട്ടിലുള്ള മറ്റു വസ്തുക്കളും തമ്മിലുള്ള രാസസംയോജനത്തിന്റെ ഫലമായി ഉണ്ടാവുന്ന ഇവയെ പൊതുവായി പച്ചച്ചെളി (Green mud) എന്നുവിളിക്കുന്നു.
ഫോസ്ഫോറൈറ്റ് (phosphorate), ഫെറോമാംഗനീസ് പർവകങ്ങൾ (ferroman-genese nodules), കാൽസൈറ്റ് (calcite), ജിപ്സം (gybsum) മുതലായവ ഇങ്ങനെയാണുണ്ടാകുന്നത്.
സ്ഥലജനിതാവസാദങ്ങൾ
(Terrigenous deposits)
കളിമണ്ണും (clay) എക്കലും (silt) കൊണ്ടു നിർമിതമായ ഇത്തരം അവസാദങ്ങൾ നീലച്ചെളി (blue mud) എന്നറിയപ്പെടുന്നു.
ഇതിൽ സാധാരണയായി ധാരാളം ജൈവാവശിഷ്ടങ്ങൾ (orjanic debris) കാണാം.
അതിനാൽ ഇത്തരം അവസാദങ്ങളുടെ മുകളിലെ അടുക്ക് ഓക്സീകരണത്തിനു (oxidisation) വിധേയമായി ഏതാനും സെ.
താഴ്ചവരെ ചുവപ്പുകലർന്ന തവിട്ടുനിറം പ്രാപിക്കാറുണ്ട്.
ഹിമനദീയ (glacial) വസ്തുക്കളും അഗ്നിപർവതങ്ങളിൽനിന്നുള്ള ചാരവും (volcanic ash) പവിഴപ്പുറ്റുകളിൽനിന്നുള്ള ചെളിയും മണലും ഇത്തരം അവസാദങ്ങളുടെ ഭാഗമായിത്തീരുന്നു.
സൂക്ഷ്മകണികകളാകയാൽ സ്ഥലജനിതാവസാദങ്ങൾ വൻകരത്തട്ടിൽ അടിഞ്ഞുകൂടാതെ നീരൊഴുക്കുകളുടെയും മറ്റും സഹായത്താൽ വൻകരച്ചരിവിനും താഴെയെത്തുന്നു.
അവലംബം പുറംകണ്ണികൾ വൻകരത്തിട്ട് ചിത്രങ്ങൾ ഫ്യോഡ് (fjord) ചിത്രങ്ങൾ അഗാധമേഖല ചിത്രങ്ങൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗാധമേഖല എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തീയൽ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Theeyal കടച്ചക്ക തീയൽ
കേരളീയരുടെ സദ്യകളിലെ ഒരു കറിയാണ് തീയൽ .
വെണ്ടയ്ക്ക , പാവക്ക , ചെറിയ ഉള്ളി , വഴുതനങ്ങ തുടങ്ങിയ സാധനങ്ങൾ ഉപയോഗിച്ച് തീയൽ ഉണ്ടാക്കാവുന്നതാണ്.
മലയാളികൾ ഏറെ ഇഷ്ടപ്പെടുന്ന ഒരു കറിയാണിത്.
ഒഴിക്കാനും തൊട്ടുകൂട്ടാനും ഈ കറി ഉപയോഗിക്കാറുണ്ട്.
കട്ടി കൂട്ടി കുറിക്കിയെടുത്താൽ തൊടുകറിയാകും.
ലൂസ് ആക്കിയാൽ ഒഴിച്ചു കറിയാകും.
വെള്ളരിക്ക കഷ്ണങ്ങളാക്കിയത്  - ½ കപ്പ്
കത്തിരിക്ക കഷ്ണങ്ങളാക്കിയത് -  ½ കപ്പ്
മുരിങ്ങയ്ക്ക കഷ്ണങ്ങളാക്കിയത്  -  ½ കപ്പ്
പടവലങ്ങ കഷ്ണങ്ങളാക്കിയത്  -  ½ കപ്പ്
ചെറിയഉള്ളി അരിഞ്ഞത്  - ½ കപ്പ്
ചീനി അമരയ്ക്ക അരിഞ്ഞത്  -  ¼ കപ്പ്
തക്കാളി അരിഞ്ഞത്  -  ¼ കപ്പ്
പച്ചമുളക് ചെറുതായി അരിഞ്ഞത്  -  1 ടീസ്പൂൺ
പുളി വലിയ നെല്ലിക്ക വലുപ്പത്തില്
മുളക് പൊടി -  ½ ടീസ്പൂൺ
മല്ലി പൊടി  -  4 ടീസ്പൂൺ
മഞ്ഞൾപൊടി   - ¼ ടീസ്പൂൺ
കുരുമുളക്  - 4 എണ്ണം
ചിരകിയ തേങ്ങ  -  1 ½ കപ്പ്
വറ്റൽ മുളക്  - 4 എണ്ണം
കടുക്  - 1  ടീസ്പൂൺ
എണ്ണ, ഉപ്പ്, കറിവേപ്പില  - ആവശ്യത്തിന്
അരിഞ്ഞുവച്ച കഷണങ്ങൾ ആവശ്യത്തിന് ഉപ്പ് , വെള്ളം ഇവ ചേർത്ത് വേവിക്കുക.
അതേ സമയം ചീനിച്ചട്ടിയിൽ എണ്ണ ഒഴിച്ച് തേങ്ങ ഒരേപോലെ ബ്രൗൺ നിറമാകുന്ന വരെ വറുത്ത് മല്ലിപൊടി, കുരുമുളക്, മഞ്ഞൾപൊടി, ചെറിയഉള്ളി, കറിവേപ്പില ഇവ ചേർത്ത്  തീ  കുറച്ച് വയ്ക്കുക.
കരിയാതെ ഇളക്കി കൊണ്ടേയിരിക്കണം.
ഇത് തണുത്തശേഷം നല്ലപോലെ അരച്ച് പുളി പിഴിഞ്ഞ വെള്ളത്തിൽ കലക്കി ഇതിനോടൊപ്പം യോജിപ്പിച്ച് തിളപ്പിക്കുക.
കഷ്ണങ്ങൾ വെള്ളമൊഴിച്ച് വേകിക്കുന്നതിനുപകരം എണ്ണയിൽ വഴറ്റി എടുക്കാവുന്നതും ആണ്.
അങ്ങനെ ചെയ്യുകയാണെങ്കിൽ കറിയ്ക്ക് പ്രത്യേക സ്വാദുണ്ടായിരിക്കും.
തിളച്ച കറിയിൽ വറ്റൽ മുളക്, കടുക്, കറിവേപ്പില ചേർത്ത് താളിച്ചു  ചേർക്കുക.
ഊണിനു പറ്റിയ ഒരു സ്വാദിഷ്ഠമായ കറിയാണ്
അനുരാധ ശ്രീറാം ഇംഗ്ലീഷ് വിലാസം https://ml.wikipedia.org/wiki/Anuradha_Sriram
ഇന്ത്യൻ ചലച്ചിത്രപിന്നണിഗായികയാണ് അനുരാധ ശ്രീറാം .
എ.ആർ. റഹ്മാൻ ആണ്  'ബോംബെ'എന്ന ചലച്ചിത്രത്തിൽ ഇവർക്ക് ആദ്യമായി അവസരം നൽകിയത്.
പ്രശസ്ത ചലച്ചിത്ര പിന്നണിഗായികയായിരുന്ന രേണുകയുടെയും മീനാക്ഷീസുന്ദരം മോഹന്റെയും മകളായി 1970 ജൂലൈ 9-ന് ചെന്നൈയിൽ ജനിച്ച അനുരാധ ആദ്യം കോയമ്പത്തൂരിലെ സെന്റ് ഫ്രാൻസിസ് മെട്രിക്കുലേഷൻ സ്കൂളിലും, പിന്നീട് ചെന്നൈയിലുള്ള പദ്മാ ശേഷാദ്രി ബാലഭവനിലുമായി സ്കൂൾ വിദ്യാഭ്യാസം പൂർത്തിയാക്കി.
അതിനുശേഷം മദ്രാസ് യൂണിവേഴ്‌സിറ്റിയിൽ പഠനത്തിന് ചേർന്നു.
സംഗീതമായിരുന്നു ബിരുദത്തിനും ബിരുദാനന്തര ബിരുദത്തിനും ഐച്ഛിക വിഷയം.
ഗവണ്മെന്റ് സ്‌കോളർഷിപ്പോടെ യു.എസിലെ വെസ്ലിയൻ യൂണിവേഴ്‌സിറ്റിയിൽ ഉപരിപഠനം പൂർത്തിയാക്കി.
പ്രസിദ്ധ കർണാടകസംഗീതജ്ഞനായ ശ്രീറാം പരശുറാമാണ് അനുരാധയുടെ ഭർത്താവ്.
ഇവരൊരുമിച്ചുള്ള ജുഗൽബന്ദികൾ ശ്രദ്ധേയമാണ്.
ഇവർക്ക് ജയന്ത്, ലോകേഷ് എന്നിങ്ങനെ രണ്ട് മക്കളുണ്ട്.
സംഗീത അഭ്യസനം
കർണാടക സംഗീതത്തിൽ എസ്. കല്യാണ രാമന്റെയും ഹിന്ദുസ്ഥാനിയിൽ മണിക് ബുവ താക്കൂർദാസിന്റെയും ശിഷ്യയായിരുന്നു അനുരാധ ശ്രീറാം.
ഗാനങ്ങൾ ഇഷ്‌ക് ബിനാ ക്യാ ജീനാ...
- താൽ ഓ പോട്...
- ജെമിനി കറുപ്പുതാൻ എനക്ക് പുടിച്ച കളറ്...
- വെറ്റിക്കൊടി കട്ട് വാളെടുത്താൽ അങ്കക്കലി...
- മീശമാധവൻ അപ്പടി പോട്...
- ഗില്ലി ആയിയേ...
ആജായിയേ...
- ലജ്ജ അച്ചം അച്ചം ഇല്ലൈ...
- ഇന്ദിര അൻപെന്റ മഴയിലെ...
- മിൻസാരക്കനവ് റോജാ പൂന്തോട്ടം...
-കണ്ണുക്കുൾ നിലവ് ഒരു നാൾ ഒരു കനവ്...
- കണ്ണുക്കുൾ നിലവ് ഒരു പൊണ്ണു ഒണ്ണ്...
- ഖുഷി പുലരിപ്പൊൻ പ്രാവേ...
- ഫ്‌ളാഷ് വൺസ് അപോൺ എ ടൈം ഇൻ
ഇന്ത്യ...
-           ലഗാൻ ഒരേ കിനാ മലരോടം-സെവെൻസ് മേലേ മേലേ...
- മകരമഞ്ഞ്‌ അവലംബം ↑ http://www.mathrubhumi.com/online/malayalam/news/story/1498562/2012-03-11/kerala%5Bപ്രവർത്തിക്കാത്ത+കണ്ണി%5D ↑ പുറം കണ്ണികൾ Fans of Anuradha Sriram on Yahoo Music Interview of Anuradha Sriram Archived 2007-12-01 at the Wayback Machine .
Not quite a jugalbandhi!
Archived 2012-09-12 at Archive.is
വി.ആർ. സുധീഷ് V.R.Sudheesh V.R.Sudheesh
മലയാളത്തിലെ ചെറുകഥാകൃത്തും നിരൂപകനുമാണ്‌ വി.ആർ.സുധീഷ് .
ചേളന്നൂർ എസ് എൻ കോളേജിൽ മലയാളം അദ്ധ്യാപകനാണ് ജീവിതരേഖ
വടകരയിൽ ജനനം.
കോളേജിൽ നിന്ന് ചരിത്രത്തിൽ ബിരുദവും തലശ്ശേരി ഗവ.
ബ്രണ്ണൻ കോളേജിൽ നിന്ന് മലയാള സാഹിത്യത്തിൽ എം.എ ബിരുദവും നേടി.
മദിരാശി സർവ്വകലാശാലയിൽ നിന്ന് എം.ഫിൽ ബിരുദം നേടിയിട്ടുണ്ട്.
തുടർന്ന് എസ്.എൻ.ട്രസ്റ്റിനു കീഴിലുള്ള കോളേജുകളിൽ അദ്ധ്യാപകനായി.
ഇപ്പോൾ ചേളന്നൂർ എസ്.എൻ.കോളേജിൽ ജോലിയിൽ നിന്നും വിരമിച്ചു .
വിവാഹിതനാണ്.
ചെറുകഥാസാഹിത്യത്തിൽ എം.എംബഷീർ, വി.ആർ സുധീഷ്, ആഷാമേനോൻ, സാറാജോസഫ്, അംബികാസുതൻ മാങ്ങാട് എന്നിവർ കോഴിക്കോട് ലിറ്ററേച്ചർ ഫെസ്റ്റിവലിൽ പരിസ്ഥിതിയും കഥാഭാവനയും എന്ന വിഷയത്തിൽ ചർച്ചനടത്തുന്നു.
വിദ്യാർത്ഥിജീവിതകാലത്തു തന്നെ എഴുത്തിൽ സജീവമായിരുന്നു ഇദ്ദേഹം.
മാതൃഭൂമി ആഴ്ചപ്പതിപ്പിന്റെ ബാലപംക്തി, ചന്ദ്രിക ആഴ്ചപ്പതിപ്പ് , ദേശാഭിമാനി വാരിക എന്നിവിടങ്ങളിലാണ് ആദ്യകാല രചനകൾ പ്രസിദ്ധീകരിക്കപ്പെട്ടത്.
ഇതിനു പുറമെ ലയം എന്ന പേരിൽ ഒരു ഇൻലന്റ് മാസിക സ്വയം പ്രസിദ്ധീകരിച്ചിരുന്നു.
മടപ്പള്ളി കോളേജ് വിദ്യാർത്ഥിയായിരിക്കുമ്പോൾ കാലിക്കറ്റ് സർവ്വകലാശാലാ കലോത്സവത്തിൽ ചെറുകഥാ മത്സരത്തിൽ സമ്മാനം നേടിയിട്ടുണ്ട്.
തോപ്പിൽ രവി പുരസ്കാരം , അയനം-സി.
വി.ശ്രീരാമൻ പുരസ്കാരം തുടങ്ങിയവ നേടിയിട്ടുള്ള വി.ആർ..
സുധീഷിൻറെ പല കഥാസമാഹാരങ്ങളും വിവിധ സർവ്വകലാശാലകളിൽ  പാഠ്യപദ്ധതിയിൽ ഉൾപ്പെടുത്തിയിട്ടുണ്ട്.
കൃതികൾ ക്രൂരഫലിതക്കാരൻ ദൈവം ദൈവത്തിന് ഒരു പൂവ് വംശാനന്തര തലമുറ ചോലമരപ്പാതകൾ വിമതലൈംഗികം ഒരു എഴുത്തുകാരി അറിയുന്നു വാക്കുകൾ സംഗീതമാകുന്ന കാലം വരുന്നുണ്ട് രാജാവിന്റെ മീനുകൾ തീയക്കുട്ടികൾ ഇന്നും വിചാരിക്കുന്നു സങ്കടമരം കഥപറയും കഥമാമൻ ക്ഷീരപഥം മരക്കൂട്ടങ്ങൾക്കിടയിലെ നനഞ്ഞ മണ്ണ് സുധീഷിൻറെ കഥകൾ എൻറെ പ്രണയ കഥകൾ തെരഞ്ഞെടുത്ത കഥകൾ പ്രിയപ്പെട്ട കഥകൾ ഭവനഭേദനം നോവൽ വെളിച്ചങ്ങൾ ( പഠനം) കഥാന്തരം ( പഠനം) ആത്മഗാനം ( ഓർമ ) സമുദ്രവിപഞ്ചിക ( ലേഖനം ) ഒറ്റക്കഥാപഠനങ്ങൾ ( പഠനം) എഴുതിയ കാലം ( ഓർമ ) മലയാളത്തിൻറെ പ്രണയകഥകൾ (എഡിറ്റർ) മലയാളത്തിൻറെ പ്രണയകവിതകൾ (എഡിറ്റർ) പ്രണയപുസ്തകം (എഡിറ്റർ) എം ടി (എഡിറ്റർ) മദ്യശാല (എഡിറ്റർ) സംഭാഷണം  (എഡിറ്റർ) കഥകൾ :പ്രണയത്തിന്റെ ;മരണത്തിന്റെയും (എഡിറ്റർ) അനുഭവം ഓർമ്മ യാത്ര പ്രണയചന്ദ്രകാന്തം ( ലേഖനം ) പുരസ്കാരങ്ങൾ ഭവനഭേദനം എന്ന ചെറുകഥയ്ക്ക് 2014-ലെ കേരള സാഹിത്യ അക്കാദമി പുരസ്കാരം
ശ്രീകൃഷ്ണൻ എന്ന കഥാസമാഹാരത്തിന്  2019 ഇടശ്ശേരി അവാർഡ് ലഭിച്ചു.
കുട്ടികളുടെ ദിനം (ഇന്ത്യ)
കുട്ടികളുടെ അവകാശങ്ങൾ, പരിചരണം, വിദ്യാഭ്യാസം എന്നിവയെക്കുറിച്ചുള്ള അവബോധം വർദ്ധിപ്പിക്കുന്നതിനാണ് ഇന്ത്യയിൽ കുട്ടികളുടെ ദിനം ആഘോഷിക്കുന്നത്.
ഇന്ത്യയിലെ ആദ്യത്തെ പ്രധാനമന്ത്രി JAWAHARLAL NEHRU ജന്മദിനമായ നവംബർ 14 നാണ് എല്ലാവർഷവും  ശിശു
ദിനം ആഘോഷിക്കുന്നത്.
നെഹ്രു കുട്ടികൾക്കിടയിൽ 'ചാച്ചാ നെഹ്രു' എന്നറിയപ്പെടുന്നു, കുട്ടികൾ വിദ്യാഭ്യാസം നേടണമെന്ന് അദ്ദേഹം വാദിച്ചു.
ഈ ദിവസം, കുട്ടികൾക്കായി ഇന്ത്യയിലുടനീളം നിരവധി വിദ്യാഭ്യാസ, പ്രചോദന പരിപാടികൾ നടക്കുന്നു.
കുട്ടികളുടെ ദിനത്തിന്റെ യഥാർത്ഥ കാരണം മിക്ക മാധ്യമങ്ങളും പ്രചരിപ്പിക്കുന്നതിൽ നിന്ന് വളരെ വിഭിന്നമാണ്.
ഐക്യരാഷ്ട്രസഭയുടെ സാമൂഹ്യക്ഷേമ പ്രവർത്തകനായിരുന്ന വി.എം. കുൽക്കർണി യുകെയിൽ കുറ്റകൃത്യങ്ങൾക്ക് ഇരയായ കുട്ടികളുടെ പുനരധിവാസത്തെക്കുറിച്ച് ഒരു പഠനം നടത്തിയിരുന്നു.
നിരാലംബരായ കുട്ടികളെ എടുക്കാൻ ഇന്ത്യയ്ക്ക് അത്തരമൊരു സംവിധാനം ഇല്ലെന്ന് അദ്ദേഹം മനസ്സിലാക്കി.
ജൂലൈ 19, എലിസബത്ത് രാജ്ഞിയുടെ ജന്മദിനം, ഇംഗ്ലണ്ടിൽ സേവ് ദി ചൈൽഡ് ഫണ്ടിനായി പണം സ്വരൂപിക്കുന്നതിനുള്ള പതാക ദിനമായി ആചരിക്കുന്നു.
അതുപോലെ ജവഹർലാൽ നെഹ്‌റുവിന്റെ ജന്മദിനവും പണം സ്വരൂപിക്കുന്നതിന് പതാക ദിനമായി ആചരിക്കാമെന്ന് അദ്ദേഹം നിർദ്ദേശിച്ചു.
ദി ട്രിബ്യൂണിന്റെ ഈ റിപ്പോർട്ടിൽ യുഎന്നിനുള്ള അദ്ദേഹത്തിന്റെ നിർദ്ദേശം അംഗീകരിക്കപ്പെട്ടുവെന്നും ജവഹർലാൽ നെഹ്‌റു ആദ്യം മടിച്ചുവെങ്കിലും അദ്ദേഹത്തിന്റെ അനുമതി തേടിയപ്പോൾ അദ്ദേഹം അത് സ്വീകരിച്ചുവെന്നും പറയുന്നു.
1951 ൽ ഇന്ത്യൻ കൗൺസിൽ ഫോർ ചൈൽഡ് വെൽഫെയർ (ഐസിസിഡബ്ല്യു) ഒരു അന്താരാഷ്ട്ര മേള സംഘടിപ്പിച്ചു.
1951 ലാണ് ഈ ദിനം കുട്ടികളുടെ ദിനമായി ആചരിക്കാൻ തുടങ്ങിയത്.
അതിനാൽ പണ്ഡിറ്റ് നെഹ്‌റു ജീവിച്ചിരുന്നപ്പോൾ തന്നെ നവംബർ 14 ന് ആദ്യത്തെ ശിശുദിനം ആഘോഷിച്ചു എന്നതു മാത്രമല്ല, ഈ ആശയം അദ്ദേഹം അംഗീകരിച്ചതിന് ശേഷമാണ് ഇത് ആഘോഷിച്ചത്.
ചരിത്രപരമായ വിവരണങ്ങൾ മാത്രമല്ല, പണ്ഡിറ്റ് നെഹ്‌റു ജീവിച്ചിരിക്കുമ്പോൾ തന്നെ ശിശുദിനം ആഘോഷിച്ചുവെന്നതിന് സംശയമില്ലാതെ 1957 ൽ പുറത്തിറക്കിയ 'ശിശുദിനം' ആഘോഷിക്കുന്ന സ്റ്റാമ്പുകൾ ഉണ്ട്.
1952 മുതൽ 1958 വരെ ഐസിസിഡബ്ല്യുവിന്റെ ആദ്യത്തെ പ്രസിഡന്റ് രാജ്കുമാരി അമൃത് കൗർ ആയിരുന്നു.
ജവഹർലാൽ നെഹ്‌റുവിന്റെ ആദ്യ മന്ത്രിസഭയുടെ ഭാഗമായ അമൃത് കൗർ കാബിനറ്റ് റാങ്ക് നേടിയ ആദ്യ വനിതയായിരുന്നു.
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ന്യൂഡൽഹിയിൽ സ്ഥാപിച്ചതിന് പിന്നിൽ ശക്തമായ ചലിക്കുന്ന ശക്തിയായിരുന്നു അവർ.
1958 മുതൽ 1964 വരെ ഐസിസിഡബ്ല്യുവിന്റെ അടുത്ത പ്രസിഡന്റ് മുൻ പ്രധാനമന്ത്രി ഇന്ദിരാഗാന്ധി ആയിരുന്നു.
2018 നവംബറിൽ, കുട്ടികളുടെ ദിനത്തിലെ ഗൂഗിളിന്റെ ഡൂഡിൽ രൂപകൽപ്പന ചെയ്തത് ഒരു ദൂരദർശിനി ഉപയോഗിച്ച് നക്ഷത്രങ്ങളുള്ള ഒരു ആകാശത്തേക്ക് നോക്കുന്ന കുട്ടിയെ ചിത്രീകരിക്കുന്നതിനാണ്.
മുംബൈയിൽ നിന്നുള്ള ഒരു വിദ്യാർത്ഥി രൂപകൽപ്പന ചെയ്ത ഈ ഡിസൈൻ ബഹിരാകാശ പര്യവേഷണത്തോടുള്ള താൽപ്പര്യത്തിന് ഇന്ത്യയിൽ 2018 ലെ 'ഡൂഡിൽ 4 ഗൂഗിൾ' മത്സരത്തിൽ വിജയിച്ചിരുന്നു.
2018 ൽ നരേന്ദ്ര മോദി പ്രധാനമന്ത്രിയായ ശേഷം അറുപത് ബിജെപി എംപിമാർ ഡിസംബർ 26 ന് ഇന്ത്യയിലെ പുതിയ ശിശുദിനമായി നിശ്ചയിക്കാൻ അഭ്യർത്ഥിച്ചു.
മാമാങ്കം ഇംഗ്ലീഷ് വിലാസം https://ml.wikipedia.org/wiki/Mamankam
കേരളത്തിൽ അറിയപ്പെടുന്ന ചരിത്രകാലത്തിനും മുൻപു മുതൽ പന്ത്രണ്ടു വർഷത്തിലൊരിക്കൽ നടന്നിരുന്ന ബൃഹത്തായ നദീതീര ഉത്സവമായിരുന്നു മാമാങ്കം .
ഭാരതപ്പുഴയുടെ തീരത്ത് ഇന്നത്തെ മലപ്പുറം ജില്ലയിലെ തിരൂരിന് ഏഴു കിലോമീറ്റർ തെക്കുമാറിയുള്ള തിരുനാവായ എന്ന സ്ഥലത്തായിരുന്നു മാമാങ്കം അരങ്ങേറിയിരുന്നത്‌.
മാഘമാസത്തിലെ മകം നാളിലെ ഉത്സവമാണ് മാമാങ്കം ആയത്.
കേരളത്തിലെ മറ്റു ചില ക്ഷേത്രങ്ങളിലും മാമാങ്കം നടക്കാറുണ്ടെങ്കിലും അവയെല്ലാം സ്ഥലപ്പേരു കൂട്ടിയാണ് അറിയപ്പെടുന്നത്.
ഏതാണ്ട് ഒരു മാസക്കാലം (28 ദിവസം) നീണ്ടുനിൽക്കുന്ന ഒരു ആഘോഷമായാണ്‌ അവസാനകാലങ്ങളിൽ മാമാങ്കം നടത്തിവന്നിരുന്നത്.
ഇക്കാലമായപ്പോഴേക്കും ഭാരതത്തിലെ മറ്റു പ്രദേശങ്ങളിൽനിന്നെല്ലാം നിരവധി ജനങ്ങൾ ഇതിൽ പങ്കെടുക്കാൻ എത്തിയിരുന്നു.
ഇതിനോടനുബന്ധിച്ച് വ്യാപാരമേളകൾ, കായിക പ്രകടനങ്ങൾ, കാർഷികമേളകൾ, സാഹിത്യ, സംഗീത, കരകൗശല വിദ്യകളുടെ പ്രകടനങ്ങൾ, എന്നിവയും അരങ്ങേറിയിരുന്നു.
സ്വന്തം കഴിവുകളിൽ മികവു പ്രകടിപ്പിക്കുന്നവർക്ക് സമ്മാനങ്ങളും നൽകിയിരുന്നു.
മാമാങ്കത്തിന്റെ രക്ഷാധികാരിയാവുക എന്നത് ആഭിജാത്യം നൽകിയിരുന്ന ഒരു പദവിയായിരുന്നു.
അതിനായി വള്ളുവക്കോനാതിരിയും സാമൂതിരിയും തമ്മിൽ നടന്ന വഴക്കും യുദ്ധങ്ങളും ചരിത്രപ്രസിദ്ധമാണ്‌.
മാമാങ്കത്തിന് ഇതുമൂലം കൈവന്ന രാഷ്ട്രീയപ്രാധാന്യത്തെ തുടർന്ന് കാലാന്തരേണ മാമാങ്കവേദിയിൽ ചാവേറുകളായി പോരാടാനെത്തിയിരുന്ന വള്ളുവനാടൻ സേനാനികളുടെ പോരാട്ടം മാമാങ്കത്തിലെ പ്രധാന ഇനമായിത്തീർന്നു.
ഈ മഹോത്സവത്തിന്റെ ഉത്ഭവത്തെക്കുറിച്ച് ചരിത്രകാരന്മാർക്കിടയിൽ ഏകാഭിപമാമാങ്കത്തിന്റെ ആരംഭത്തിനെ കുറിച്ച് ചരിത്രഗവേഷകരിൽ തന്നെ വ്യത്യസ്ത അഭിപ്രായമാണുള്ളത്.
പലയിടങ്ങളിലും ചരിത്രവും ഐതിഹ്യവും കൂടിക്കലർന്നു കിടക്കുന്നു.
വിവിധ കാഴ്ചപ്പാടുകൾ ഒരു വാദം പെരുമാൾ ഭരണവുമായി ബന്ധപ്പെടുത്തിയുള്ളതാണ്.
കേരളം ഭരിച്ചിരുന്ന പെരുമാൾമാരുടെ ഭരണകാലാവധി പന്ത്രണ്ട് വർഷമായിരുന്നു.
പന്ത്രണ്ട് വർഷത്തിനു ശേഷം തിരുനാവായ മണൽപ്പുറത്ത് നാട്ടുക്കൂട്ടങ്ങൾ സമ്മേളിച്ച് പുതിയ പെരുമാളിനെ തിരഞ്ഞെടുക്കും.
ദിവസങ്ങൾ നീണ്ടുനിന്നിരിക്കാവുന്ന ഈ തിരഞ്ഞെടുപ്പുമഹാമഹത്തിന്റെ പരിസരത്തിലായിരിക്കാം മാമാങ്കാഘോഷങ്ങൾ വികസിച്ചുവന്നത്.
ഫ്രാൻസിസ് ഡേയുടെ അഭിപ്രായത്തിൽ ഈ ചേരമാൻ പെരുമാൾമാർ 12 വർഷം ഭരിക്കുകയും അതിനുശേഷം ഇവരെ കഴുത്തുവെട്ടി കൊന്നുകളയുകയുമായിരുന്നു പതിവ്.
അദ്ദേഹത്തിന്റെ അവസാന അത്താഴം കെങ്കേമമായി ആഘോഷിക്കുകയും യാത്രയയപ്പ് നടത്തുകയും ചെയ്യുന്നു.
പ്രത്യേകം ഉയർത്തിക്കെട്ടിയ പീഠത്തിൽ പെരുമാൾ സ്വന്തം കഴുത്ത് മുറിച്ച് ആത്മഹത്യ ചെയ്യുകയാണ് ചെയ്യുന്നത് എന്നും ചൂണ്ടിക്കാണിക്കപ്പെടുന്നു.
അതിനുശേഷം അദ്ദേഹത്തിന്റെ ശവശരീരം ദഹിപ്പിച്ചു കളയുന്നു  ഈ സമ്മേളനം ഒരു വലിയ വാണിജ്യ ഉത്സവവുമായിരുന്നു.
ഒരുപാട് ആഘോഷത്തോടെയും പൊലിപ്പോടെയും കൊണ്ടാടിയിരുന്ന മാമാങ്കത്തിന്ന് കേരളത്തിലെ ഇതര പ്രദേശങ്ങൾ, തമിഴ്‌നാടൻ പ്രദേശങ്ങൾ എന്നിവിടങ്ങളിൽ നിന്നുമാത്രമല്ല പുറം‌രാജ്യങ്ങളിൽ നിന്നുപോലും കപ്പലുകളിലും വലിയ കെട്ടുവള്ളങ്ങളിലും പൊന്നാനി തുറമുഖം വഴി കച്ചവടസംഘങ്ങളും കലാകാരന്മാരും വന്നെത്തിയിരുന്നു.
പിന്നീടുണ്ടായ മാമാങ്കങ്ങളിൽ നാടുവാഴി 12 വർഷത്തിനുശേഷവും തന്റെ സ്ഥാനമാനങ്ങൾ ത്യജിക്കാൻ തയ്യാറാവുന്നില്ല വാണിജ്യ പ്രാധാന്യത്തോടൊപ്പം ഇത് നടത്തുവാനുള്ള അവകാശവും രാഷ്ട്രതന്ത്രപരമായി വളരെ വിലപ്പെട്ടതായി  മാറി.
ചേരസാമ്രാജ്യത്തിന്റെ ശൈഥില്യത്തോടെ തിരുനാവായ വള്ളുവക്കോനാതിരിയുടെ അതിർത്തിയിൽ പെടുന്നത് കൊണ്ട്  മാമാങ്കത്തിന് നിലപാട് നിൽക്കാനുള്ള അവകാശം വള്ളുവക്കോനാതിരിയുടെ (വെള്ളാട്ടിരി)കയ്യിലെത്തി.
1124-ൽ ചേരമാൻ പെരുമാളുടെ ഭരണം അവസാനിച്ചതിന് ശേഷം മുന്നൂറ്റിഅറുപത് വർഷങ്ങളിലായി മുപ്പതു മാമാങ്കങ്ങൾ വെള്ളാട്ടിരിയുടെ നേതൃത്വത്തിൽ നടന്നിരിക്കണം.
പിന്നീട് സാമൂതിരി മാമാങ്കത്തിൽ നിലപാട് നിൽക്കാനുള്ള അവകാശം നേടാനായി വെള്ളാട്ടിരിയുമായി പല യുദ്ധങ്ങൾ നടത്തി അത് കൈക്കലാക്കി.
അതിനുശേഷമുള്ള ആദ്യ മാമാങ്കം ക്രി.
1485-ല് ആയിരിക്കാം എന്നാണ് കരുതപ്പെടുന്നത്.
ആ വർഷമാണ് സാമൂതിരി വെള്ളാട്ടിരിയെ തോല്പിച്ചത്.
വെള്ളാട്ടിരിയും സാമൂതിരിയുമായുള്ള ഈ അധികാരമത്സരത്തിന് പല്ലവ - ചാലൂക്യ കിടമത്സരങ്ങളുമായി അടുത്ത ബന്ധമുണ്ടാകാമെന്നും പറയുന്നു.
മറ്റൊരു വാദം ബുദ്ധന്റെ ജനനത്തെ അനുസ്മരിച്ച് ഹീനയാന ബൗദ്ധർക്കിടയിലെ മുതിർന്ന സന്ന്യാസിമാരുടെ ഒരു ആഘോഷമായിരുന്നു മാമാങ്കം എന്നാണ്.
മുപ്പതു ദിവസങ്ങൾ നീണ്ടു നിന്നിരുന്ന അന്നത്തെ മാമാങ്കത്തിൽ കേരളത്തിലെ പ്രധാന 18 സംഘങ്ങളുടെ പരമാധികാരികൾ പങ്കെടുത്തിരുന്നു.
പാലിയിൽ തേര / തേരവാദിൻ എന്നും മലയാളത്തിൽ തേവർ എന്നും ഇവർ അറിയപ്പെട്ടിരുന്നു.
ശകവർഷത്തിലെ മാഘ മാസത്തിൽ; തുല്യ മലയാള മാസമായ മകരത്തിൽ നടത്തുന്ന ഉത്സവം എന്ന് അർത്ഥം വരുന്ന മാഘമകരങ്കം(മാഘ-മകര-അങ്കം) എന്ന വാക്കിന്റെ സംസ്കൃതവൽക്കരണം നിമിത്തം മാമാങ്കം/മഹാമഹം തുടങ്ങിയ ഉഭയാർത്ഥങ്ങൾ നൽകപ്പെട്ടു.
പിൽക്കാലത്ത് ബുദ്ധ സന്ന്യാസിമാരെ പീഡിപ്പിച്ചപ്രത്യക്ഷമാക്കിക്കൊണ്ട് നടന്ന ബ്രാഹ്മണവൽക്കരണത്തിന്റെ ഫലമായി ക്ഷത്രിയരായി അവരോധിക്കപ്പെട്ട നാട്ടുരാജാക്കന്മാർക്ക് തങ്ങളുടെ ശക്തി തെളിയിക്കാനുള്ള വൻ സൈനികഘോഷമായി ഇത് പരിവർത്തനം ചെയ്യപ്പെട്ടു.
മാമാങ്കവും തൈപ്പൂയവുമായുള്ള പ്രത്യേകബന്ധം ശ്രദ്ധേയമാകുന്നത് എന്ത് കൊണ്ടെന്നാൽ മാമാങ്കം മാത്രമല്ല, തൈപ്പൂയവും തിരുനാവായിൽ മാമാങ്കം പോലെ ആഘോഷിച്ചിരുന്നു എന്നത് കൊണ്ട് ആണ്.
ഇത് ഒരു വാർഷികച്ചടങ്ങ് ആയിരുന്നു.
എന്നാൽ പന്ത്രണ്ട് വർഷങ്ങൾ കൂടുമ്പോൾ നടന്നിരുന്ന മാമാങ്കത്തൈപ്പൂയം കൂടുതൽ ശ്രേഷ്ഠവും അത്യാകർഷകവുമായിരുന്നു.
മാമാങ്കത്തിനുള്ള മുഴുവൻ ചടങ്ങുകളും തൈപ്പൂയത്തിനുണ്ട്.
മഹാകശ്യപനേയും ആയിരം ശിഷ്യന്മാരേയും ബുദ്ധമതത്തിലേക്ക് ചേർക്കാൻ ശ്രീബുദ്ധൻ തിരഞ്ഞെടുത്തത് പൂയം നക്ഷത്രമാണ്‌.
ഇതേ കാരണത്താൽ തന്നെയാണ്‌ അശോക ചക്രവർത്തി ബുദ്ധമതം സ്വീകരിച്ചതും പൂയം നക്ഷത്രത്തിലായത്.
മഹാകശ്യപന്റെ ബുദ്ധമതാനുചരണത്തെ ആഘോഷമാക്കിയ ബുദ്ധമതക്കാർ പുഷ്യനക്ഷത്രവും പൂർണ്ണിമയും  ഒന്നു ചേരുന്ന ദിവസ
ം ഉത്സവമായി ആഘോഷിച്ചുവരുന്നു.
ഇത് മാമാങ്കം നടക്കുന്ന നാളിലാണ്‌ എന്നത് ശ്രദ്ധേയമാണ്‌.
രണ്ടാം ചേരസാമ്രാജ്യത്തിന്റെ ശൈഥില്യത്തിനു ശേഷം രാജ്യം ചെറിയ ചെറിയ നാടുവാഴികളുടെ കീഴിലായി.
കുലശേഖര പെരുമാക്കന്മാരുടെ അനന്തരവന്മാരായ കൊച്ചി രാജ്യകുടുംബത്തിനാണ്‌ മാമാങ്കം നടത്തുവാനുള്ള അവകാശം ലഭിച്ചത്.
അവരിലാണ്‌ കോയിലധികാരി എന്ന സ്ഥാനം നിക്ഷിപ്തമായത്.
കുറച്ചുകാലം അവരുടെ സം‌രക്ഷണയിൽ മാമാങ്കം നടത്തുകയുണ്ടായി.
എന്നാൽ കൊച്ചിക്ക് യുദ്ധങ്ങളും മറ്റും കാരണം സാമ്പത്തികമായി ക്ഷീണം അനുഭവപ്പെട്ടപ്പോൾ കരാറടിസ്ഥാനത്തിൽ അധികാരം വള്ളുവക്കോനാതിരിക്ക് കൈമാറി.
കൊച്ചീ രാജാക്കന്മാർ അവരുടെ പരദേവതമാരെ പ്രതിഷ്ടിച്ചിട്ടുള്ള വന്നേരി ചിത്രകൂടത്തിൽ വച്ച് കിരീടം ധരിച്ചു വന്നാൽ നിലപാട് നിൽക്കാൻ മാമാങ്കത്തിലെ മണിത്തറ ഒഴിഞ്ഞുകൊടുക്കണമെന്നായിരുന്നു ഉടമ്പടി.
1164 ൽ കൊച്ചിയിലെ ഗോദവർമ്മ രാജാവ് കിരീടം വച്ച് വന്നപ്പോൾ മാമാങ്കത്തിലെ നിലപാട് സ്ഥാനം ഒഴിഞ്ഞുകൊടുത്തതായും രേഖകൾ ഉണ്ട് yi000009 എന്തായാലും, 13 ആം ശ
സാമൂതിരികോവിലകത്തെ ഗ്രന്ഥവരികളിൽ ഒരു മാമാങ്കത്തോടനുബന്ധിച്ച് മരിച്ചുവീണ ചാവേറുകളുകളെക്കുറിച്ച് ഇങ്ങനെ കാണുന്നുണ്ട്: “മാമങ്ക തൈപ്പുയത്തിന്നാള് നെലപാടുനിന്നുരുളുന്നതിന്റെ മുമ്പെ വന്നു മരിച്ച ചാവെര് പെര് അഞ്ച് ആന പൊന്നണിഞ്ഞ ദിവസം അസ്തമിച്ച പുലര്കാലെ വട്ടമണ്ണ കണ്ടര് മേനൊരും കൂട്ടവും വന്നു മരിച്ചപെര് പതിനൊന്ന് വെട്ടെ പണിക്കരും കൂട്ടവും മുന്നാം ദിവസം വന്നു, മരിച്ചപെര് പന്ത്രണ്ട്.
നാള് നാലില് വാകയൂരില് വന്നു മരിച്ചപെര് എട്ട് കളത്തില് ഇട്ടിക്കരുണാകരമെനൊന് ഇരിക്കുന്നെടത്തു പിടിച്ചുകെട്ടി വാകയൂര് കൊണ്ടുപോയി കൊന്ന ചാവെര് ഒന്ന്.
മകത്തുന്നാള് കുടിതൊഴുന്ന ദിവസം നിലപാടുനേരത്തു വാകയൂരെ താഴത്ത്യ് നുന്നു പിടിച്ച് അഴിയൊടു കെട്ടിയിട്ട് നെലപാട് കഴിഞ്ഞ് എഴുന്നള്ളിയതിന്റെ ശേഷം വാകയൂര താഴത്തിറക്കി വെട്ടിക്കളഞ്ഞ ചാവെര് നാല് ആകെ ചാവെര് അന്പത്തിഅഞ്ച്, പുതിയങ്ങാടിയില് നിന്നു കൊണ്ടുവന്ന വെളിച്ചെണ്ണ ചൊതന ആയിരത്തി ഒരുനീറ്റി മൂന്നേ മുക്കാല് “
ഇത്തരത്തില് മറ്റു കണക്കുകളുടെ ഇടയ്ക്ക് നിസ്സാരമായി കാണുന്ന തരത്തിലാണ് ചാവേറുകളെ പറ്റി എഴുതിയിരിക്കുന്നത്.
മാമാങ്കത്തിന്റെ അധീശത്വം അന്നത്തെ നിലയിൽ രാഷ്ട്രതന്ത്രപരമായി പ്രാധാന്യമുള്ളതായിരുന്നു.
തന്റെ കയ്യിൽനിന്ന് തട്ടിയെടുക്കപ്പെട്ട ആ അംഗീകാരം തിരിച്ച് പിടിക്കാൻ വെള്ളാട്ടിരി അഥവാ വള്ളുവക്കോനാതിരി ശ്രമിച്ചിരുന്നുവെങ്കിലും സാമൂതിരി ശക്തനായതിനാൽ നേർക്കുനേർ യുദ്ധം അസാദ്ധ്യമായിരുന്നു.
കിഴക്കൻ പ്രദേശത്തിന്റെ അധിപനായിരുന്ന വെള്ളാട്ടിരിക്ക് പൊന്നാനി ഭാഗത്ത് സ്വാധീനം നിലനിർത്തേണ്ടത് ആവശ്യമായിരുന്നു.
ഇതിനായി തിരുമാന്ധാംകുന്ന് ദേവിയെ പ്രാർത്ഥിച്ചപ്പോൾ ചാവേറുകളായി പൊന്നാനിവായ്ക്കൽ മാമങ്കത്തിന് പോയി വെട്ടി മരിക്കാനായിരുന്നു ലഭിച്ച അരുളപ്പാട്.
അങ്ങനെ വള്ളുവക്കോനാതിരി മരണംവരേയും പോരാടാൻ സന്നദ്ധനായ ധീരയോദ്ധാക്കളെ തിരഞ്ഞെടുത്ത് മാമാങ്കാഘോഷത്തിനിടെ സാമൂതിരിയെ വധിക്കാനായി അയക്കുമായിരുന്നു; അവരെ ചാവേറുകൾ എന്ന് പറഞ്ഞുവന്നു.
മാമങ്കത്തിലാണ് കേരളചരിത്രത്തിൽ ആദ്യമായി ചാവേറുകൾ പ്രത്യക്ഷപ്പെടുന്നത്.
വെള്ളാട്ടിരിയുടെ ചാവേറുകളുടെ നേതൃത്വം  പ്രധാനമായും ചന്ത്രത്തിൽ പണിക്കർ, പുതുമന പണിക്കർ, കോവിൽക്കാട്ട് പണിക്കർ, വേർക്കോട്ട് പണിക്കർ എന്നീ  നാലു പടനായർ കുടുംബങ്ങളെയാണ് ഏല്പ്പിച്ചിരുന്നത്.
തങ്ങളുടെ ബന്ധുക്കൾ സാമൂതിരിയുമായുള്ള മുൻയുദ്ധങ്ങളിൽ കൊല്ലപ്പെടുകവഴി ഇവരെല്ലാം സാമൂതിരിയോടുള്ള കുടിപ്പക മനസ്സിൽ കൊണ്ടുനടക്കുന്നവരുമായിരുന്നു.
മാമാങ്കത്തിന് ചാവേർ ആകാൻ തീരുമാനിച്ചാൽ ആ വ്യക്തി പിന്നെ രാജ്യത്തിന്റെ സ്വത്ത് ആയി മാറുന്നു എന്ന സൂചന ഗ്രന്ഥാവരികൾ തരുന്നുണ്ട്.
ഒരു ചാവേർ പീടികശാലയിൽ നടത്തിയ അക്രമത്തിനു ആറങ്ങോട്ടു സ്വരൂപത്തിൽ നിന്ന് പ്രായശ്ചിത്തം ചെയ്തതായി പറയുന്ന ഗ്രന്ഥരേഖ അത്തരം ഒരു സാധ്യതയിലേക്കാണ് വിരൽ ചൂണ്ടുന്നത് .
തിരുമാന്ധാംകുന്ന് ക്ഷേത്രത്തിലെ നിലപാടു തറയിൽ (പിന്നീട് ചാവേർത്തറ ) ചെന്ന് പ്രാർത്ഥിച്ചശേഷം നിന്ന് ഇവർ തിരുനാവായ്ക്ക് പുറപ്പെടുന്നു.